3 Кудайга, Иисус Христос Кайраканыстыҥ Адазына, баш болзын!Ол Бойыныҥ улу быйаныла Иисус Христостыҥ тирилгени ажырабиске jаҥы jÿрÿм берген, бисте Ого тирÿ ижемjи болзын деп. 4 Ол jаҥы jÿрÿм берген, бисти мöҥкÿ, ару ла чалдыкпас энчи алзын деп.Бу энчи слерге теҥериде чеберлелет. 5 Слерди дезе Кудай Бойыныҥкÿчиле бÿткенигер ажыра аргадаарга чеберлейт. Бу аргадаш калганчы öйдö ачыларга белен. 6 Бого сÿÿнигер. Эмди jÿзÿн-jÿÿр ченелтелердеҥ улам эмеш кунугарга келижип турган болзо, чыдажыгар.7 Онызы слердиҥ Кудайга чындык бÿдÿп турганыгар мöҥкÿ эмесалтыннаҥ баалу болуп калзын деп керектÿ. Алтын да чыҥдыйы отло ченелет ине. Ол тушта слердиҥ бÿдÿп турганыгар, Иисус Христос ачылза, jараду, мак, кÿндÿ экелер. 8 Оны кöрбöгöн бойыгар сÿÿпjадыгар. Оны эмдиге кöрбöй jадып, Ого бÿдÿп, сöслö айдып болбосулу сÿÿнчиле сÿÿнип, 9 бÿдÿп турганыгардыҥ амадузына — тыныгарды аргадаарына jедип аладыгар. 10 Бу аргадаш керегинде jарчыларбедиренип шиҥжÿлеген; слерге темдектелген jакшылык керегиндеозолондыра айткан; 11 олордо jÿрген Христостыҥ Тыны кемге лекандый öйгö кöргÿскенин шиҥжÿлеген. Христос кыйналар, оныҥкийнинде макталар деп, Тын озолондыра керелеген. 12 Олордыҥижи бойлорына эмес, jе слердиҥ тузагарга болгон деп, jарчыларгаачылган. Эмди олордыҥ айтканын теҥеридеҥ ийилген Агару Тынла Сÿÿнчилÿ Jар jарлаган улус слерге jарлыктаган эдилер. Ангелдерде мыны билип аларга сÿрекей кÿÿнзеп jадылар.